Viborger Samler, 1813-08-07
Placat, Tirsdagen d. 17 Aug, næstk. om Formiddagen Kl. 9 Slet, bliver efter vedkommende Eieres Begjæring foretaget offentlig Auction udi Pugdahl i Wildberg Sogn, Hammerum Herred, over den østre Gaard sammesteds som forhen var eiet og beboet af nu afdøde Hr. Anders Speitzer, saavelsom over nogle samme underlagte Parceller i Vildberg og Timring Sogne, samt endelig, naar disse faste Eiendomme ere afhændede, over alt i Gaarden værende Jnd Udboe og Besætning. Gaarden staaer for Hartkorn 3 Tdr. 2 Skpr. 1 1/2 Alb., ligger godt for sine Eiendomme der ere betydelige med Hensyn til Hartkornet, og har meget gode Bygninger, hvoraf Stuehuset for faa Aar siden af nye er opbygt af Egebindingsværk med Muursteensvægge og beqvemt indrettet til Beboelse for en honet Familie. Den kan modtages strax efter Auctionens Tilendebringelse, med eller uden Avl. Parcellerne, som staaer for Hartkorn 4 Skpr. 1 Fdkr. 1/2 Alb., kan faaes enten separatte eller samlede ligesom Sælgerne eie dem i Forening med Christen Ølgaard i Pugdahl, og de blive ligeledes strax attiltræde. Jndboen som dernæst agtes bortsolgt fornævnte Dag bestaaer af Borde, Sofa, Stole, Kakkelovne, Speile, et 8te Dags Stueuhr med Huus, 2de Elmts Hjørne skabe, Sengestæder og Sengeklæder, hvoraf endeel ere meget fine og gode, en stor Deel Dækketøi og andet Linnet, omtrent 150 Lod forarbeidet Sølv, meest Kjøbenhavns Prøve, en betydelig Deel Tin, Kobber, Messing, og Steentøi, Kar, Ballier og Stripper, samt øvrige Kjøkken og Bryggersredskaber m.v. Udboen bestaaer i det væsentlige af 2de Bæster, 8te Køer, 2 Stude og 12 Faar samt Vogne, Plouge, Harver og andre Gaardsredskaber, m. m. Alt sælges paa billige Conditioner, som fornævnte Tiid og Sted blive kundgjorte. Høyriis, d. 20de Juli 1813. Møller. Ønsker et eenligt Fruentimmer sig Kost og Logie, med alle dertil hørende Sommer og Vinterfornødenheder, eller et Fruentimmer med Pige, hellere vil fore sin egen Oekonomi, og til samme kan erholde 3 rummelige Værelser, med eller uden Moblement, Kjøkken og Spisekammer, etc. alt nyt og godt indrettet; samt nødvendig Jldebrændsel til Sommer og Vinterbrug, 1 a 2 Køer i Foder og Græs, eller og visse Potter Melk daglig: smaae Kreaturer til Huusholdningsbrug, samt et Sviin fedet til Jndslagtning: ligesom og et Par Faar til Slagteri og et Par Stykker græsset og fodres til og Klipning; alt af Kornvare, Meel, Gryn og Malt, samt Urter og Havevexter, tilligemed Ferskvands Fisk paa Stedet. Eller og en ugift Mandsperson, med eller uden Opvarter, ønsker sig bemeldte Logie, med eller uden Møblement, Kost og Jldebrændsel, en Ridehoppe, paa Sommer= og Vinterfoder, etc. Ligesom og om et ungt Menneske, hvis Bestemmelse er Landbrug, ønskede at erholde ovenmeldte Logie med Kost og Vask, Lys og Varme, samt sin Ridehoppe Sommer og Vinter foderet; og hvor tillige gives Leilighed til Øvelser saavel Theoretisk som practisk i Landbrug, Jagt. Fiskerie og Havedyrkning og anden landlig Næringsveisbrug anviiser, naar Vedkommende derom henvender sig i portofrie Breve til S. T. Hr. J. L. Bay, konstitueret Bye= og Raadstueskriver i Viborg, og S. T. Hr. Postmester Mehl i Holstebroe, hvor saadant kunne erholdes i en behagelig Situation, 1/2 Miil fra Kjøbstæden, paa billige Vilkaar.